A BIZOTTSÁG 1283/2004/EK RENDELETE
(2004. július 13.)
a tagállami zászló alatt hajózó halászati egységek aranyfarkúlepényhal-halászatáról szóló határozattal kapcsolatban
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó Szerződésre,
tekintettel a Tanács 1993. október 12-i 2847/93/EGK határozatára a közös halászati politika ellenőrzési rendszerének létrehozásáról (1) és különösen annak 21. cikkében a 3. bekezdésre,
figyelemmel a következőkre:
(1)
A Tanács 2003. december 19-i 2287/2003/EK rendelete a 2004. évi halászati lehetőségekről és az ezzel összefüggő feltételek megteremtéséről egyes halászati állományok és halászati állománycsoportok tekintetében, melyek a közösségi vizeken érvényesek, és amelyek - a közösségi halászati egységek esetében - a kifogási korlátozások alá eső vizeken vannak érvényben, előirányozza a 2004. évi aranyfarkúlepényhal-kvótákat (2).
(2)
A kvóta alá eső állomány kifogási mennyiségeinek korlátozásával kapcsolatos rendelkezések tiszteletben tartását biztosítandó, szükséges hogy a Bizottság rögzítse azt az időpontot, amikor úgy tekinthető, hogy a tagállami zászló alatt hajózó halászati egységek által teljesített kifogási mennyiség kimerítette a hozzájuk rendelt kvótát.
(3)
A Bizottsággal közölt információk szerint, a tagállami zászló alatt hajózó vagy a tagállamban bejegyzett halászati egységek által az OPANO 3 LNO kifogott aranyfarkúlepényhal-mennyiség elérte a 2004. évre meghatározott kvótát. A Közösség 2004. március 30-val kezdődően megtiltotta a tőkehalállományok halászatát. Ennél fogva, indokolt ennek a dátumnak az újra megállapítása,
ELFOGADTA EZT A RENDELETET:
1. cikk
A tagállami zászló alatt hajózó vagy a szóban forgó tagállamban bejegyzett halászati egységek által az OPANO 3 LNO zónában kifogott aranyfarkúlepényhal-mennyiség vélhetően elérte a 2004. évre meghatározott kvótát.
Az OPANO 3 LNO zóna vizein az aranyfarkúlepényhal-halászat, valamint a kifogott állományok fedélzeten tárolása, átrakása és kirakodása a tagállami zászló alatt hajózó vagy a szóban forgó tagállamban bejegyzett halászati egységek számára - a rendelet alkalmazásának időpontjától kezdve - tilos.
2. cikk
E rendelet az Európai Unió Hivatalos Lapjában való megjelenését követő napon lép hatályba.
2004. március 30-tól alkalmazandó.
A rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. július 13-án.